SEBUAH SIRI DOKUMENTARI NETFLIX
Dari Las Vegas, Nevada. Ini Rancangan Gusti Buffalo, Buffalo Jim.
Dia Buffalo Jim, seorang yang ceria dan penuh bersemangat.
Di mana-mana saja, "Buffalo Jim!"
Las Vegas Review-Journal undi dia
sebagai orang Las Vegas paling menarik pada tahun 2005.
Dia kalahkan datuk bandar.
- Salam sejahtera. - Baiklah.
- Ikhlas. - Terima kasih.
Ikhlas, kawanku.
Hujung minggu ini, musuh mafia yang lantang, Buffalo Jim Barrier,
ditemui mati di bilik motel tempatan.
Tiada tanda perbuatan khianat.
Malam ini, kawan-kawan dan keluarga Barrier menyuarakan kesangsian mereka.
Kami sekeluarga percaya dia dibunuh.
Walaupun dia tahu keselamatannya terus diancam,
Jim Barrier enggan mengalah.
Kami fikir dia dianiaya.
Rasa ada sesuatu yang tak kena.
Saya tahu ada orang di luar sana yang mahu kebenaran seperti saya.
Kami mahu keadilan untuk ayah kami.
Pada 6 April 2008, jam 11:30 pagi
di Motel 6 yang terletak di Lebuh Raya Boulder,
jurukemas mengetuk pintu bilik 105
untuk periksa ia boleh dikemas atau tidak.
Apabila dia buka pintu...
LEFTENAN POLIS METRO LAS VEGAS
...dia perasan ada lelaki sedang tidur di atas katil.
Dia kembali pada jam 12:30 tengah hari dan perasan dia masih tidur.
Pada jam 1:10 tengah hari, jurukemas kembali
dan dapati dia masih di posisi yang sama.
Seorang lagi jurukemas goncangkan lelaki itu untuk mengejutnya,
tapi mereka percaya dia dah mati.
Detektif jenayah kekerasan pergi ke tempat kejadian pada awal tengah hari.
Mayat ditemui terlentang ke atas, di atas katil dengan baju terbuka
dengan bantal di belakang kepalanya dan seluarnya melorot ke buku lali.
Ada bahan berupa serbuk putih dijumpai pada janggut dan bajunya.
Keadaan mayatnya ketika ditemui agak mencurigakan
kerana tiada tanda yang jelas kenapa dia meninggal dunia.
GAMBAR BUKTI
Akhirnya dia dikenal pasti sebagai James Barrier.
Nama gelarannya Buffalo Jim.
Saya Buffalo Jim dan malam Jumaat datang lagi, kawan,
di Bandar Vegas!
Barrier merupakan personaliti Las Vegas,
ahli gusti profesional, mekanik kenderaan, calon politik...
Ini dia, tuan. Buffalo Jim Barrier.
Barrier membina kerbau papier-mache yang besar,
boleh bergerak dan mengeluarkan asap.
Saya fikir orang Las Vegas akan sukakannya.
Ayah saya, Buffalo Jim Barrier, suka Las Vegas.
Lampu yang terang, keseronokan, persembahan, restoran.
ANAK BUFFALO JIM
Dia seorang yang sangat menarik perhatian.
Dia seorang yang menghidupkan suasana.
ANAK BUFFALO JIM
Seorang yang unik.
Ayahnya Cherokee Indian.
Dia ajar kami tentang latar belakang kami...
5 TAHUN
...dan dia selalu ingatkan kami
untuk mengingati nenek moyang dan keturunan kami.
Itu penting.
Zaman kanak-kanaknya tidak senang.
Dia mula bekerja di stesen minyak pada umur 15 tahun
dengan abangnya. Kerja mereka tukar minyak.
Dia tidur di lantai stesen minyak
dan abangnya ajar cara buat kerja.
Dia mula tawarkan perkhidmatan mekanik dari vannya.
Akhirnya dia berjaya mencapai tahapnya dulu
iaitu memiliki bengkel kereta sendiri yang dia mulakan pada lewat 70-an.
Auto and Marine, boleh saya bantu?
Dia baiki banyak kereta yang hebat.
Saya tahu dia pernah baiki kereta Wayne Newton dan Robert Goulet.
PAKAR ELEKTRIK KERETA
Saya tahu selebriti negeri lain juga hantar kereta mereka ke bengkelnya.
Dia seorang yang sangat penyayang dan rajin bekerja.
Dia pastikan keperluan kami cukup.
Kami empat beradik.
Saya ada seorang kakak bernama Jessica.
Seorang lagi kakak bernama Elise.
Kemudian, adik bongsu kami, Jerica.
Ibu saya cintakan ayah saya dulu. Dia masih mencintainya.
Namun, pada tahun 2000, ibu saya meninggalkan ayah saya
dan kami berpindah ke Seattle, Washington, sebab ibu saya ada adik di sana.
Akhirnya Jerica tinggal dengan ayah saya
dan dia layan Jerica seperti ratu.
Mereka bersama ke mana saja.
Mereka tak boleh dipisahkan.
Setiap hari menyeronokkan. Sesuatu yang baru.
Dia sangat menyeronokkan. Dia selalu buat orang teruja.
Dia juga suka bergusti.
Pikulan Bomba!
Aduhai!
Juara heavyweight baru dunia,
Johnny "Psiko" Paine!
Buffalo mahu uruskan sekolah dan syarikat gusti sendiri.
Saya di Sekolah Gusti Profesional Buffalo Jim malam ini, kawan.
Dia memanggilnya Persekutuan Gusti Buffalo.
Wah!
Si Tinggi dan Si Kembar dah keluar!
Oh, ke depan!
Gaya dia hebat!
Cincin pada setiap jari.
Ini malam Jumaat!
Dia pakai jaket kalis peluru yang diperbuat daripada peluru.
Itu Buffalo Jim!
Semua orang nak berada di sisi Buffalo.
Kita akan ke puncak, Buffalo!
Seronok bersama Buffalo dan kami serasi.
Kami terus jadi kawan rapat.
Dia menangkapnya! Hempasan badan!
Rancangannya disiarkan pada slot lewat malam TV kabel.
Ramai orang menontonnya. Ia sangat dramatik.
Malam Jumaat datang lagi. Rancangan Gusti Buffalo Jim!
Saya bersama Buffalo Kecil!
Saya buat keputusan untuk sertai satu episod rancangan gustinya.
Pukul dia, Buff!
Saya digelar Little Buff kerana saya pembantunya.
Saya suka!
Seronok betul.
Dia pandai berlakon.
Siapa tahu apa akan terjadi.
Kira-kira enam tahun.
Cuma dia dan saya.
Kita berdiri di hadapan rumah keluarga saya.
Kami tinggal di rumah ini. Ini rumah impian ayah saya.
Dia suka berada di sini.
Dia melihat gunung
dan bagi dia, dia nampak ketua Indian di gunung dan dia kata,
"Ini akan jadi gunung saya."
Kembali ke sini tak rasa sama seperti dulu.
Tak sama tanpa dia.
7:20 MALAM 5 APRIL 2008
Malam itu ayah saya kata
dia akan berjumpa kawan untuk makan malam.
Dia kata, "Ayah akan pulang dalam jam 12:00."
Sekitar jam 9:30 malam, saya hantar mesej,
tapi dia tak balas.
Saya telefon lagi lewat malam itu
dan dia tak jawab.
Saya cuba telefon lagi pada waktu pagi dan dia masih tak jawab.
Itu mencemaskan saya.
Ayah tak jawab telefon. Apa yang berlaku?
Sekitar jam 2:00 petang, saya bersama kakak saya, Elise,
dan saya terima panggilan daripada pegawai polis
yang kata dia telefon kerana ayah saya.
Dia kata, "Saya perlu bercakap dengan orang dewasa."
Saya baru 15 tahun.
Elise berusia 20 tahun ketika itu.
Jadi, saya bergegas mendapatkan Elise.
Saya kuatkan bunyi telefon supaya saya boleh dengar perbualan mereka.
Elise jawab panggilan. Saya dengar polis itu kata,
"Ayah awak dah mati.
Kami perlu awak datang ke Motel 6 di Lebuh Raya Boulder
untuk kenal pasti mayat."
Dalam perjalanan ke Motel 6...
kami menangis teresak-esak dan Elise memandu 160 km per jam.
Kami cuba sampai ke sana secepat mungkin.
Apabila kami sampai di hadapan motel,
kami berdua didekati seorang pegawai polis Metro
dan dijemput masuk ke dalam bilik motel
untuk mengenal pasti mayat ayah saya.
Inilah bilik ayah saya ditemui mati.
Dia berada di atas pengusung semasa kami masuk ke dalam bilik.
Dia berada di dalam beg mayat dan zip beg itu terbuka.
Saat itu...
sangat menyakitkan untuk diingati dan difikirkan.
Mereka jumpa dia terbaring di atas katil ini.
Kami rasa tak percaya
ayah kami terbujur kaku di hadapan kami di sebuah motel.
Sangat sukar melihat bilik ini.
Ini tempat terakhir saya lihat ayah saya sebelum pengebumian...
GAMBAR BUKTI
...dan saya peluk dia.
Kali terakhir saya pegang dia adalah di dalam bilik ini.
Dia sangat sejuk.
Saya juga ingat polis suruh saya lepaskan dia
sebab mereka perlu bawa mayatnya pergi.
Saya tak mahu lepaskan dia.
Polis tak beri kami maklumat dan butiran tentang bagaimana dia dijumpai
atau apa yang berlaku kepada ayah saya.
Polis serahkan kepada saya dan Elise sebuah sampul yang mengandungi
kunci keretanya, dompetnya,
telefon bimbitnya dan resit motel itu.
ANAK SULUNG BARRIER... ...DIBERI BARANG MILIK BARRIER
Saya segera keluarkan telefon
dan fikir saya patut semak log panggilannya
untuk lihat siapa orang terakhir yang bercakap dengannya.
Ada mesej.
Saya teruskan mendengar mel suaranya
untuk tahu siapa yang tinggalkan mesej.
Orang ini mungkin orang terakhir yang bercakap dengannya.
Dalam pesanannya, dia kata, "Hei, Buffalo, ini Lisa. Semuanya okey?"
Dia cakap dengan nada risau.
Jadi, saya telefon nombor itu dan wanita itu menjawabnya.
Saya tanya, "Awak Lisa?"
Dia tak jawab.
Saya tanya, "Awak kenal Buffalo Jim?"
Dia kata, "Saya tak kenal Buffalo Jim," dan dia letak telefon.
Wanita yang tinggalkan pesanan ialah wanita sama yang jawab telefon.
Kenapa dia tinggalkan mel suara dengan nada risau kepada ayah saya?
Saya beritahu Elise, "Tidak, dia tahu sesuatu!
Dia tahu sesuatu. Dia menipu. Takkan dia tak kenal ayah kita?
Ada log panggilan. Dia tinggalkan mel suara."
Saya sedang bercuti di Califonia
semasa saya terima panggilan daripada Elise.
Dia kata, "Jennifer, ayah ditemui mati. Saya baru kenal pasti mayatnya."
Saya terkejut. Lidah saya kelu.
Pelik sebab Buffalo tak telefon saya selama beberapa hari.
Kemudian, telefon berdering.
Nama Buffalo Jim tertera.
Apabila saya jawab,
anaknya yang telefon.
Dia kata,
"Johnny, ayah dah tiada."
Daripada sentiasa ada orang seperti dia di sisi...
Berbeza apabila semuanya berakhir. Berakhir sekelip mata.
WILAYAH CLARK NEVADA PEJABAT KORONER
Pada pagi 7 April 2008, saya ditugaskan menjalankan autopsi En. Barrier.
BEKAS KORONER
Bila-bila masa sesiapa dijumpai mati di dalam bilik hotel,
ia di luar kawasan normal mereka.
Jika berfikir secara konservatif seperti saya,
ia dianggap homisid sehingga dibuktikan sebaliknya.
Tiada sebarang trauma luaran yang jelas pada En. Barrier.
Dia tak ditembak, tidak ditikam, tidak dipukul. Dia tidak dicekik.
Cuma ada bahan berupa serbuk putih pada hidung dan janggutnya.
Ada beberapa jenis dadah yang saya uji
selain dadah biasa.
Satu-satunya yang positif ialah kokaina.
Tahap kokaina minimum yang membawa maut
sekitar 100 ke 200 nanogram per mililiter.
Tahapnya dalam darah En. Barrier sekitar 250.
En. Barrier ada sakit jantung
dan punca kematiannya ialah kombinasi sakit jantung dan kokaina.
Saya letak waktu kematiannya antara jam 7:00 ke 9:00 malam pada 5 April 2008.
Apabila kami terima keputusan laporan toksikologi,
saya sangat terkejut.
Kami tak percaya
sebab saya tak pernah nampak dia ambil dadah,
minum alkohol atau berparti.
Buffalo suka keluar dan berseronok.
Namun, dia tak pernah ambil dadah di hadapan saya.
Saya masih ingat Buffalo kata, "Saya makan makanan sihat
dan berada dalam kesihatan terbaik."
Ayah saya beritahu saya pada tahun 80-an,
kadangkala dia ambil kokaina.
Dia tak bangga dengan perbuatan itu,
tapi sepanjang 24 tahun saya kenal ayah saya,
saya tak pernah nampak dia ambil apa-apa jenis dadah.
Saya terkejut jika benar dalam darahnya ada kokaina dan dia sendiri yang ambil.
PEGUAM BUFFALO JIM
Itu bukan keperibadian Buffalo yang saya kenal
kerana Buffalo ada ketagihan kokaina semasa dia muda
dan bangga dapat mengatasinya.
GAMBAR BUKTI
Semasa kami mengenal pasti mayatnya,
tiada langsung tanda kokaina di bilik motel itu.
Kokaina ini dari mana? Kenapa tiada di tempat kejadian?
Bahan serbuk putih yang dijumpai pada janggut dan misainya,
kami tak tahu sama ada itu kokaina atau tidak.
Mereka tak tahu sama ada itu kokaina tulen atau pengisi kokaina.
Mereka hanya tahu itu serbuk putih.
Ada sesiapa pernah periksa kokaina pada hidung, baju
atau janggutnya untuk tahu tahapnya?
Tidak.
Kami duduk di meja makan
dan adik-beradik saya pandang saya dan kata, "Jennifer, dia dianiaya.
Apa kita nak buat? Ada tindakan akan dibuat?"
Ada sesuatu yang tak kena.
Ada perbuatan khianat.
Pada malam ayah meninggal,
kami tahu dia terima mel suara daripada wanita bernama Lisa.
Saya beritahu polis, "Tolong siasat wanita ini."
Detektif pernah mengesan
seorang gadis yang bersama En. Barrier di bilik pada malam kematiannya.
Dia beritahu mereka...
KENYATAAN SUKARELA
...dia sudah lama kenal En. Barrier.
SAYA BERKAWAN DENGANNYA
DIA TOLONG SAYA
DIA KAWAN YANG BAIK
Dia kata dia telefon En. Barrier dan beri telefon kepada kawan lelakinya
yang nak berbincang tentang urus niaga motosikal.
KAWAN SAYA NAK JUAL MOTOSIKAL
Menurut kenyataannya,
tujuan dia telefon ayah saya
adalah kerana kawannya dari Arizona datang
dan perlukan duit, jadi dia nak jual motosikalnya.
Namun, orang itu tak pernah disebut lagi.
Ayah saya keluar dari rumah dan putuskan untuk berjumpa dengannya.
Lisa kata dia dan Buffalo Jim
bersetuju untuk berjumpa di stesen minyak di Jalan Charleston,
kemudian mereka pergi ke Motel 6 di Lebuh Raya Boulder.
Gadis itu kata En. Barrier letak kereta Rolls-Royce di belakang Motel 6.
Pada jam 8:22, Buffalo Jim dilihat di lobi Motel 6,
mengambil kunci untuk bilik 105.
Dalam 30 saat kemudian,
Buffalo lalu semula di hadapan pejabat motel perlahan-lahan.
Di belakangnya ada siluet wanita yang rendah.
Dia mengikut tiga atau empat langkah di belakang. Itu Lisa.
Lisa kata, sebaik saja masuk ke bilik 105...
mereka bermain permainan fantasi seksual.
Gadis itu kata En. Barrier ambil banyak kokaina
dan bertindak paranoid.
Dia cuba tenangkannya dengan menyuruhnya minum air.
Dia kata En. Barrier baring di atas katil dan mula menggigil-gigil.
Dia pegang dadanya dengan kedua belah tangan
seperti serangan jantung.
Dia tinggalkan Buffalo Jim di bilik motel.
Lisa kata dia naik teksi ke stesen minyak, tempat dia letak keretanya.
Pada jam 9:30, dia tinggalkan pesanan pada telefon Buffalo Jim
dan bertanyakan khabarnya, tapi dia tak jawab balik.
Dia kata dia dah lama kenal ayah saya.
Kalau awak dah lama kenal seseorang,
kenapa awak tak telefon polis jika mereka kena serangan jantung?
Saya juga tertanya-tanya tentang kawannya
yang mahu jual motosikal itu.
Mana lelaki ini?
Dia tak pernah disoal siasat.
Mana motosikal itu?
Satu lagi, ayah saya daftar masuk motel pada jam 8:22 malam.
Namun, bilik itu dimasuki seseorang tujuh minit sebelum dia sampai
dengan kunci tetamu.
Ada leret kunci, bermakna bilik itu dimasuki
beberapa minit sebelum Buffalo masuk.
Dah lewat malam. Adakah itu jurukemas?
Tak mungkin.
Biasanya jurukemas bekerja pada waktu tengah hari.
Selain itu, dalam laporan akses kunci,
ia kenal pasti kunci mana yang digunakan.
Contohnya, kunci pengurus atau kunci jurukemas.
Menurut laporan, ia kunci tetamu.
Itu bermakna seseorang menunggu dia masuk ke dalam bilik.
Kami terkejut perkara itu tidak disiasat atau diperiksa
sebagai kemungkinan perbuatan khianat dan itu membimbangkan kami.
Semasa ayah saya ditemui mati di atas katil Motel 6,
di dalam dompetnya ada duit satu dolar yang berlipat.
Dia tak pernah lipat duit ke dalam dompet.
Orang tahu ayah saya bawa banyak wang tunai.
Kenapa tinggal sekeping duit satu dolar?
Saya dengar itu tanda pembunuhan mafia yang nyata.
Mesej yang disampaikan melalui satu dolar yang tertinggal ialah,
"Hei, awak dah kena. Ini pembunuhan. Padan muka awak."
Kawan lama Barrier, bekas ahli majlis Steve Miller, mengesyaki perbuatan khianat
dan kata Barrier terima ugutan bunuh baru-baru ini.
Sebelum dia mati,
banyak ancaman bunuh yang ayah saya terima
dalam pelbagai bentuk.
Kali pertama saya perasan ayah saya menerima
surat dan panggilan ugutan
ialah dua tahun sebelum dia meninggal.
Dia akan dapat panggilan...
di pejabatnya daripada nombor yang tak diketahui,
dengan lelaki menjerit melalui telefon,
"Saya akan bunuh awak!"
Saya pernah beritahu dia, "Ayah! Ayah dapat ugutan. Ayah tak risau?"
Dia jawab, "Tidak. Ayah ketawa saja. Ayah cuma perlu berhati-hati.
Jaga diri ayah."
Dia kata, "Ayah takkan mengalah
dan biar sesiapa rampas apa-apa daripada ayah."
Ugutan bunuh yang ayah saya terima
dipercayai daripada permusuhan lama
antara perniagaan di kejiranan sama, Crazy Horse Too, dengan ayah saya.
Crazy Horse Too ialah kelab malam.
Ia di sebelah garaj Buffalo.
Ia merupakan kelab malam yang paling berjaya di bandar itu.
Ia dimiliki oleh seorang lelaki bernama Rick Rizzolo.
Rick Rizzolo mempunyai reputasi di Las Vegas
sebagai seorang yang kurang baik terhadap orang yang menentangnya.
Ada khabar angin Crazy Horse terlibat dengan mafia.
Ada yang disahkan? Ya.
Pergaduhan itu bermula mungkin pada 1998
apabila Buffalo enggan melepaskan kedainya
untuk pengembangan Crazy Horse Too.
Ia bertambah buruk.
Mereka nak saya keluar. Saya perlu sara empat orang anak, jadi saya enggan.
Nilai untuk pindahkan dia dari situ dengan betul mungkin sejuta setengah,
tapi mereka tak nak bayar langsung.
Buffalo kata, "Kenapa saya nak pindah? Saya takkan berganjak tanpa bayaran."
Masalah timbul sejak kejadian itu.
Dia ada bengkel kereta marin
dan seperti bengkel lain, pelanggan tinggalkan kereta semalaman.
Banyak insiden vandalisme berlaku di bengkel itu.
Ayah saya balik pada malam hari. Keesokan hari apabila dia buka bengkel,
kereta dirosakkan...
tayar dipancitkan.
Ayah saya akan rugi.
Pergaduhan itu berterusan.
Ayah saya guna duit sendiri untuk baiki kerosakan yang dibuat.
Mekanik kereta Jim Barrier kata
kelab tarian bogel itu hanya membuat masalah di kejiranan itu.
Mereka letak lorong bomba palsu
dan guna penguat kuasa bandar untuk saman pelanggan saya.
Kelab itu mula dikenali dengan keganasan setelah sekian lama beroperasi.
Ada banyak cerita tentang pengawal kelab yang memukul pelanggan.
Salah seorang mangsa ialah lelaki ini, Kirk Henry, seorang pelancong dari Kansas
yang kata lehernya dipatahkan
selepas menikmati tarian riba dan minum arak di Crazy Horse.
Ada banyak perkara yang didakwa, kebanyakannya direkodkan, berlaku.
Ia mencapai tahap sehingga Buffalo mengalami kerugian yang besar.
Nilainya mencecah ratusan ribu dolar.
Dengan kehilangan pendapatan, gangguan terhadap perniagaan
dan sengaja membuatkan emosi Buffalo tertekan,
saya failkan saman bernilai sejuta dolar tentang isu ini bagi pihak Buffalo
untuk mengurangkan bebannya.
SIASATAN KELAB TARIAN BOGEL PENUH BINTANG
Semasa saman ini sedang berlangsung,
keluar berita bahawa pada tahun 1995,
FBI juga menyiasat Crazy Horse
sebelum Buffalo berlawan dengan mereka.
Saya ditugaskan dalam unit jenayah terancang
dalam FBI.
Pada tahun 80-an, 90-an dan awal dekad 2000,
mafia terlibat dalam menguruskan kelab tarian bogel di sekitar bandar.
EJEN FBI (PESARA)
Untung per kaki persegi kelab tarian bogel lebih tinggi daripada kasino.
Kebanyakannya wang tunai. Tiada siapa bayar cukai untuk duit ini.
Salah satu tempat di Las Vegas yang awak boleh jumpa wakil
setiap keluarga mafia di Amerika Syarikat
adalah di Crazy Horse Too
dan garaj kereta Buffalo Jim berada di sebelahnya.
Jadi, siasatan sedang dijalankan di situ kerana orang di kelab itu
terlibat dengan pengelakan cukai, pemerasan
dan pelbagai jenis aktiviti haram.
Ramai pekerja Crazy Horse disiasat oleh FBI dengan terperinci.
Pemilik kelab, Rick Rizzolo,
mengaku secara terbuka dia mengambil orang dengan rekod jenayah bekerja,
tapi dia menafikan terlibat dengan kesalahan jenayah di kelab itu.
Dalam tempoh masa itu, Buffalo membekalkan maklumat kepada FBI
tentang apa yang berlaku di Crazy Horse.
Buffalo Jim hantar berkotak-kotak bukti kepada kami,
biasanya setiap minggu,
selama kira-kira dua tahun.
Dia akan catat apa yang orang beritahu dan hantar kepada kami.
Ia sangat membantu.
Pada 20 Februari 2003,
kami guna waran geledah untuk menggeledah Crazy Horse Too.
Ada dua pasukan SWAT
dan kira-kira 80 hingga 100 ejen.
Sudah lama dinantikan.
Ada banyak masalah di sini sejak Crazy Horse Too dibuka.
Setelah sekian lama, akhirnya mereka berjaya ditangkap.
Suatu ketika pada tahun 2006,
ada perjanjian rayuan dibuat
iaitu Rick Rizzolo membuat rayuan atas pengelakan cukai pendapatan.
Kemudian, pada awal tahun 2007,
Rick Rizzolo dikenakan hukuman setahun satu hari.
Ayah saya rasa lega Rizzolo dipenjarakan
sebab Rizzolo banyak memberi masalah kepada dia dan keluarga saya.
Dia selalu yakinkan saya semuanya akan okey,
saya akan sentiasa dilindungi dan selamat,
FBI BICARAKAN RIZZOLO LAGI
Malangnya, Rick dibebaskan selepas sepuluh bulan kerana kelakuan baik.
Dia dibebaskan pada bulan Mac 2008
dan ditahan di rumah.
Beberapa hari sebelum kematian misteri Buffalo Jim di bilik motel,
musuh lamanya, pemilik kelab malam yang keji, Rick Rizzolo,
dibebaskan dari penjara persekutuan.
Rick Rizzolo hanya ditahan di rumah selama seminggu
iaitu sehingga 4 April 2008.
Buffalo mati pada 5 April.
Rizzolo keluar penjara dan Buffalo mati keesokan harinya.
Apa yang berlaku? Ada yang tak kena.
Satu lagi kebetulan yang pelik.
Saya diberitahu bahawa Lisa, gadis di dalam bilik motel itu,
dia pernah jadi penari bogel dan dah lama bekerja di Crazy Horse Too.
Jika dia bekerja di Crazy Horse, pasti dia kenal Rick Rizzolo.
Buffalo mati pada malam itu bersama Lisa di motel.
Ini buat saya percaya dia terlibat dalam penganiayaan ayah saya.
Ada satu lagi perkara yang merisaukan saya
dan buat saya rasa ada sesuatu yang tak kena.
Selepas kami dapat panggilan polis bahawa ayah kami ditemui mati,
saya dan kakak saya memandu di sekeliling bangunan ini
mencari kenderaan ayah kami
dan kami tak menjumpainya.
Kereta Rolls-Royce itu ialah harta yang paling disayanginya.
Jadi, kami tanya polis, "Mana kereta itu?"
Polis kata, "Kami tak tahu kereta itu ada di mana."
Awak boleh nampak tempat letak keretanya kecil.
Mustahil tak perasan Rolls-Royce di tempat letak kereta ini.
Tiada ruang tersembunyi di mana-mana.
Di mana kereta itu?
Pada 6 April 2008, hari mayat itu dijumpai,
polis melepaskan semula bilik 105 kepada pihak pengurusan Motel 6.
Kemudian, pada 5:30,
kereta Rolls-Royce En. Barrier muncul di tempat letak kereta Motel 6
selepas tidak dijumpai polis sebelum ini.
Elise terima panggilan daripada sarjan Balai Polis Metropolitan Las Vegas.
Mereka kata kereta ada di sana.
"Apa maksud awak? Tadi tiada." Betul-betul ada di sana.
Ada banyak kekeliruan mengenainya.
Polis memulakan laporan kereta hilang,
tiba-tiba kereta itu muncul beberapa jam kemudian.
Saya tak tahu apa yang berlaku.
Mungkin mereka tak nampak siang tadi.
Mungkin seseorang ada akses kereta itu.
Kereta Barrier diperiksa oleh polis.
Tiada apa-apa yang mencurigakan dijumpai dalam pemeriksaan.
Tiada cap jari. Tiada rambut. Tiada apa-apa.
Sangat pelik.
Ada beberapa perkara yang...
Saya rasa perkara ini perlu disiasat dengan lebih teliti.
Satu lagi perkara yang tidak konsisten dalam kes ini
adalah ada dua telefon yang disenaraikan dalam laporan polis
dan ia bukan telefon ayah saya.
TELEFON BIMBIT MOTOROLA
Ini telefon ayah saya.
Telefon ini tidak disenaraikan dalam laporan polis.
Ada telefon yang ditunjukkan. Ia berwarna perak.
Mereka senaraikannya, tapi kami tak pernah menerimanya.
Kami juga tak pernah tahu dia ada telefon itu.
Jadi, itu telefon siapa? Kenapa ia ada di dalam biliknya?
Ini pintu masuk kelab malam Crazy Horse Too yang terkenal itu.
Kaum keluarga Jim Barrier yakin bekas pemilik kelab ini
mungkin ada kaitan dengan bencana yang melanda Barrier.
Saya berbual dengan ayah pada hari Khamis sebelum dia meninggal.
Dia kata, "Rick Rizzolo baru keluar penjara."
Ayah saya beritahu saya jika mereka nak perangkap dia,
orang Crazy Horse Too secara spesifik,
"Mereka akan buat seperti ayah mati terlebih dos dadah bersama wanita."
Itu perbualan akhir saya bersamanya.
Ayah saya juga terima surat pada hari dia mati.
Ia tertulis, "En. Barrier,
perjumpaan telah diadakan di merata tempat di sekitar bandar oleh Rick Rizzolo.
Hati-hati. Dia ada rancangan keji.
Dia guna orang untuk mendekati awak.
Dia bincang menggunakan wanita untuk dapatkan maklumat perniagaan awak.
Pada hujung minggu lalu, mayat Barrier yang berusia 55 tahun
ditemui di dalam bilik motel di Lebuh Raya Boulder.
Polis kata tiada siasatan formal akan dijalankan.
Selalunya mana-mana suspek pun patut disiasat.
Jika benar dia terima ugutan tidak dikenali
dan beberapa perkara negatif melanda perniagaannya,
diikuti pula dengan kematiannya,
ada cukup sebab untuk buka siasatan.
Apabila Buffalo mati,
saman terhadap Rick Rizzolo mati bersamanya.
Tak boleh kehilangan saksi utama.
Kes itu kuat ketika dia hidup.
Tanpa dia, kes ini lemah.
Ayah saya bermusuh dengan orang yang sangat berpengaruh
dan saya percaya sebab itu dia dibunuh.
Teori saya ialah mereka perangkap dia dalam keadaan yang lemah.
Mungkin mereka paksa dia ambil kokaina.
Dalam kes En. Barrier,
tak mustahil ada bahan dalam badannya yang kita tak dapat kesan.
Kemungkinannya adalah sama ada mereka memaksa dia
mengambil kokaina pada tahap yang dia tak biasa,
atau dia ditipu
kerana kokaina boleh datang dalam kepekatan berbeza
apabila dibeli di jalanan.
Awak tak tahu betapa kuat kokaina itu.
Saya rasa ayah saya diumpan keluar oleh wanita bernama Lisa itu.
Kita tak tahu kisah sebenar.
Kita tak tahu turutan peristiwa yang menyebabkan dia berada di motel.
Ia tak disiasat dengan terperinci untuk kami tahu.
Ramai orang beritahu saya, sebagai hadiah keluar penjara,
ada orang putuskan untuk bunuh Buffalo.
Itu perkara terbaik yang boleh dilakukan untuk Rick Rizzolo.
Siapa tahu jika itu berlaku.
Semua yang berlaku nampak mencurigakan.
Dia mati dalam keadaan yang sangat mencurigakan.
Ia perlu dilihat sebagai pembunuhan.
Saya rasa aturan masa juga mencurigakan.
Saya tak tahu Buffalo Jim ambil kokaina itu secara rela atau tidak,
tapi saya ada lebih banyak soalan daripada jawapan.
Rick Rizzolo dan "Lisa" menolak permintaan untuk ditemu bual.
Pada September 2006, Crazy Horse akhirnya ditutup
selepas lesen araknya ditarik.
Menjelang Ogos 2019,
bangunan itu telah menjadi sangat kopak-kapik.
Ia dipecah masuk oleh gelandangan dan diisytiharkan tidak selamat.
Selepas kematian Buffalo,
Jennifer Barrier buat keputusan untuk meneruskan bengkel Buffalo
dan menyiapkan projek-projek kereta.
Akhirnya bengkel kereta itu pun ditutup.
Kita kehilangan orang yang paling menarik di Las Vegas.
Dia orang yang disukai semua.
Dia juga kelakar.
Selepas dia mati, seperti ada lohong di bandar ini
yang tak mungkin kami dapat isi.
Hai!
- Baby Buff! Gembira jumpa awak! - Gembira jumpa awak juga!
Buffalo ada karisma tersendiri.
Apabila dia ada, orang mengikutinya.
Dia suka jadi Buffalo Jim dan itu buat dia gembira.
Saya sangat rindukan dia.
Saya harap anak-anaknya tahu mereka sangat penting baginya
dan dia sangat bangga dengan mereka.
JAMES "BUFFALO JIM" BARRIER DALAM INGATAN 22 MAC 1953 - 5 APRIL 2008
Dia sangat sayangkan mereka.
Tiga belas tahun kebelakangan ini sangat sukar.
Saya kehilangan kawan baik dan ayah saya.
Bertahun-tahun saya rasa sunyi selepas dia meninggal.
Pada tahun 1999, saya dan ayah memandu menaiki Gunung Charleston.
Kami ke sana selang beberapa bulan.
Kami duduk di penginapan sambil minum air coklat panas bersama.
Ayah saya tanya,
"Jika apa-apa berlaku kepada ayah, awak akan bangkit?"
Saya kata, "Ya, tapi apa maksudnya?"
Sekarang baru saya faham.
Ada orang yang tahu perkara sebenar.
Saya harap mereka akan tampil dan berjumpa kami.
Kami cuma nak tahu apa yang berlaku kepada ayah kami.
Jika anda mempunyai sebarang maklumat mengenai kematian misteri
"Buffalo Jim" Barrier, pergi ke
unsolved.com
Terjemahan sari kata oleh Aisyah S